أكلك ليش شايف روحك هواي
شنو إنته ملك وإحنه شياطين
لو إسمك إجه بالقالب بنور
وإحنه أسمائنا إعلى الحياطين
على كيفك يعمي وشوف هالناس
مو شخاط صار بلا عوادين
نفش طاووس ريشه وشافته الناس
وبعد لحظات تلكاهم بعيدين
خلي نظراتك عدل وي مستواك
ونزل راسك وشوف الصحيحين
إذا مرفوع راسك يبقه ليفوك
الحفره تصيدك ومعذوره العين
وإذا هرشك تعب ماإلك سناد
شتترجه بعد من السجاجين
وإنته بحاله ماتلكه بعد عون
مثل حال الفقير بنص مساجين
سنين هواي منك راحت تضيع
شتتوقع ترجع إنته السنين
موحبيتك أني متاني الجوأأب
ولتأجل عمل لليوم بعدين